Foto: Kyodo News via AP Xitoy Xalq Respublikasi raisi Si Tszinpin Pekinda KXDR oliy rahbari Kim Chen In bilan uchrashdi. Bu haqda Reuters Xitoy davlat televideniyesiga asosan xabar bermoqda. Telekanal xabarida uchrashuvga doir batafsil ma’lumotlar keltirilmagan. Avvalroq, OAV Kim Chen In Xitoyga tashrifi davomida Si Tszinpin bilan uchrashishi hamda u bilan 12 iyun kuni bo‘lib o‘tgan Amerika-Shimoliy Koreya sammitini muhokama qilishi haqida xabar bergandi. Xitoy va KXDR yetakchilarining avvalgi uchrashuvi may oyi boshida bo‘lib o‘tgan. Eslatib o‘tamiz, bundan avvalroq Kim Chen In Putinga nima haqida yozgani ma’lum bo‘lgandi.